
**Използване на електронните услуги**

**на Районен съд – Перник**


В сайта на Районен съд – Перник може да направите справка както за изготвените съдебни актове, така и за насрочените съдебни заседания.

Справката за изготвените съдебни актове се извършва по следния начин:


1. От главното меню се избира „**Информация за дела**“



1. Следва от падащото меню да изберете „**Съдебни актове**“



3.Когато вече е направен избор „**Съдебни актове**“, ще се визуализира прозорец, в който можете да осъществите желаната справка




Справката заизготвените **„Съдебните актове“** може да бъде направена по някой от следните критерии:

1. От дата до дата на изготвяне на съдебния акт
2. По номер и година на дело


Търсене само по вид на акта/делото **не може** да бъде извършено!

Информация за насрочените съдебни заседания може да получите по следния начин:


1. От главното меню се избира „**Информация за дела**“



1. Следва от падащото меню да изберете „**График на заседанията**“



1. Когато вече е направен избор „**График на заседанията**“, ще се визуализира прозорец, в който можете да осъществите желаната справка



Справка за насрочените съдебни заседанияможе да бъде направена по някой от следните критерии:

1. От дата до дата на съдебното заседание
2. По номер и година на дело

Предвид въведената извънредна епидемична обстановка в страната, както и с цел да не се допускат струпвания на множество хора и с оглед спазване на мерките за ограничаване на разпространението на вируса COVID-19, Районен съд – Перник обръща внимание на възможностите за ползване на електронните услуги. На интернет-страницата на съда (<https://pernik-rs.justice.bg>) е публикуван каталог на информацията и услугите, предоставяни от Районен съд – Перник по електронен път, от които адвокати, граждани и вещи лица могат да се възползват в максимална степен. Предоставена е възможност за извършване на онлайн справки за постановените съдебни актове, както и за насрочените дела. Процесуалните представители могат да подават съдебни книжа с квалифициран електронен подпис на електронния адрес на съда:

[**pernik-rs@justice.bg**](mailto:pernik-rs@justice.bg)

Създадена е необходимата организация за изпращането по електронен път на поискани от страните и/или техните представители съдебни книжа, на заявените от тях електронни адреси.

За улеснение на гражданите на интернет-страницата на Районен съд – Перник са публикувани и примерни образци на документи, които се подават до съда.

Използването на електронните услуги ще намали не само риска от разпространение на COVID - 19, но и ще спести на гражданите и процесуалните представители излишно чакане.